ཉེ་བའི་ལོ་ཤས་རིང་།མཚོ་སྔོན་ཞིང་ཆེན་གྱིས་རྩྭ་རའི་བྱ་དགའི་ཁ་གསབ་སྲིད་ཇུས་དངའབྲུ་རིགས་གཟན་རྩྭར་སྒྱུར་བའིཚོད་ལྟ་བྱས་པས་ཚགས་ཤའི་ཐོན་ལས་འཕེལ་རྒྱས་གཏོང་བའི་གཟན་རྩྭའི་རྟེན་གཞི་སྔར་བས་བརྟན་དུ་སོང་ཡོད།ཚགས་ཤའི་ཐོན་རྫས་ལས་སྣོན་ལག་རྩལ་གྱི་ཞིབ་འཇུག་གསར་སྤེལ་མ་ལག་བཙུགས་ཤིང་།ཞིང་ཆེན་རིམ་པའི་ངོས་ནས་ཚགས་ཤའི་ཐོན་རྫས་ལས་སྣོན་ཞིབ་ཚགས་ཀྱི་ལག་རྩལ་ཞིབ་འཇུག་གསར་སྤེལ་གྱི་ཆེད་ལས་ལྟེ་གནས་བཙུགས་ཏེ་རྒྱལ་ཁབ་རིམ་པའི་ལག་རྩལ་ཞིབ་འཇུག་གསར་སྤེལ་ལྟེ་གནས་འདུན་ཞུ་ཧུར་ཐག་དང་།ཁུལ་དང་རྫོང་རིམ་པའི་ངོས་ནས་ཚགས་ཤའི་ཐོན་རྫས་ཐོན་ཡུལ་གྱི་ལས་སྣོན་ལག་རྩལ་གྱི་མཛུབ་ཁྲིད་ལམ་སྲོལ་འཛུགས་པ་དང་ཁེ་ལས་ཀྱི་ལས་སྣོན་གྱིས་ཐོན་ལས་ལ་སྣེ་འཁྲིད་པ་དང་ཞིང་དུད་ལ་སྣེ་ཁྲིད་པའི་ནུས་པར་ཚོད་སྐོར་བྱེད་པའི་བྱ་ཐབས་བཟོ་བ།སྣེ་འདྲེན་ཁེ་ལས་ཀྱིས་ཚགས་ཤ་དུམ་བུར་གཅོད་པ་དང་དྲོད་ཚད་དམའ་བའི་ཚགས་ཤའི་ཐོན་རྫས་ལས་སྣོན་གཙོ་གནད་བྱས་ཏེ་ཞོར་ཐོན་ཐོན་རྫས་ལས་སྣོན་ཕྱོགས་བསྡུས་གསར་སྤེལ་བེད་སྤྱོད་བྱས་ནས་ཚགས་ཤ་ལས་སྣོན་ཐོན་རྫས་ཞིབ་འཇུག་གསར་སྤེལ་གྱི་ཚོགས་པ་འཛུགས་པ་བཅས་བྱས་ཡོད་པ་རེད།